CELEX: 32015R2296
Language: fi
Date: 2015-12-09 00:00:00
Title: Komission täytäntöönpanoasetus (EU) 2015/2296, annettu 9 päivänä joulukuuta 2015, asetuksessa (ETY) N:o 3846/87 vahvistetun maataloustukien vientitukinimikkeistön julkaisemisesta vuodeksi 2015 annetun täytäntöönpanoasetuksen (EU) N:o 1366/2014 muuttamisesta (ETA:n kannalta merkityksellinen teksti)

10.12.2015   
            
            
               FI
            
            
               Euroopan unionin virallinen lehti
            
            
               L 324/9
            
         KOMISSION TÄYTÄNTÖÖNPANOASETUS (EU) 2015/2296,
   annettu 9 päivänä joulukuuta 2015,
   asetuksessa (ETY) N:o 3846/87 vahvistetun maataloustukien vientitukinimikkeistön julkaisemisesta vuodeksi 2015 annetun täytäntöönpanoasetuksen (EU) N:o 1366/2014 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon maataloustuotteiden nimikkeistöstä vientitukia varten 17 päivänä joulukuuta 1987 annetun komission asetuksen (ETY) N:o 3846/87 (2) ja erityisesti sen 3 artiklan kolmannen kohdan,
   sekä katsoo seuraavaa:
   
               (1)
            
            
               Asetuksessa (ETY) N:o 3846/87 vahvistettu maataloustukien vientitukinimikkeistö julkaistiin komission täytäntöönpanoasetuksella (EU) N:o 1366/2014 (3). Kyseisen täytäntöönpanoasetuksen viimeiseksi soveltamispäiväksi vahvistettiin 31 päivä joulukuuta 2015.
            
         
               (2)
            
            
               Sähköisten tullimenettelyjen soveltamiseksi viennissä on tarpeen syöttää vientitukinimikkeistön tuotekoodit ja tavaran kuvaukset Tariciin riittävän hyvissä ajoin ennen vientitukien soveltamista. On tarpeen jatkaa vientitukinimikkeistön julkaistun konsolidoidun toisinnon voimassaoloaikaa siltä varalta, että asetuksen (EU) N:o 1308/2013 nojalla vahvistettaisiin vientitukia kyseisen päivämäärän jälkeen.
            
         
               (3)
            
            
               Vientitukinimikkeistöä käytetään myös kansallisesti syrjäisimpien alueiden hyväksi toteutettaviin erityistoimenpiteisiin (Posei-ohjelma). Näiden toimenpiteiden yhdenmukaisen soveltamisen varmistamiseksi julkaistun vientitukinimikkeistön voimassaoloaikaa olisi jatkettava.
            
         
               (4)
            
            
               Yhdistettyyn nimikkeistöön (CN) tehdyt muutokset vuoden 2016 osalta eivät edellytä teknisiä mukautuksia vuoden 2016 vientitukinimikkeistöön.
            
         
               (5)
            
            
               Sen vuoksi täytäntöönpanoasetuksen (EU) N:o 1366/2014 soveltamisaikaa olisi jatkettava vielä yhdellä vuodella 31 päivään joulukuuta 2016 asti,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EU) N:o 1366/2014 2 artiklan toisessa alakohdassa päivämäärä ”31 päivään joulukuuta 2015” päivämäärällä ”31 päivään joulukuuta 2016”.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä joulukuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 347, 20.12.2013, s. 671.
   
      (2)  EUVL L 366, 24.12.1987, s. 1.
   
      (3)  Komission täytäntöönpanoasetus (EU) N:o 1366/2014, annettu 19 päivänä joulukuuta 2014, asetuksessa (ETY) N:o 3846/87 vahvistetun maataloustukien vientitukinimikkeistön julkaisemisesta vuodeksi 2015 (EUVL L 368, 23.12.2014, s. 1).